ITD คว้างานก่อสร้างโรงเก็บเครื่องบินพระที่นั่งมูลค่า 281.80 ลบ.
ITD คว้างานก่อสร้างโรงเก็บเครื่องบินพระที่นั่งมูลค่า 281.80 ลบ.
12 ก.พ. 2562

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า เมื่อวันที่ 4 ก.พ.62 บริษัทฯได้ร่วมลงนามในสัญญาก่อสร้างกับกองทัพอากาศ เพื่อดำเนินการก่อสร้างโรงเก็บเครื่องบินพระที่นั่ง 1 หน่วยบินเดโชชัย 3 แขวงสีกัน เขตดอนเมือง กรุงเทพมหานคร มูลค่างาน 281.80 ล้านบาท (รวมภาษีมูลค่าเพิ่ม) ระยะเวลาก่อสร้าง 20 เดือน
โดยลักษณะงานเป็นการก่อสร้างอาคารโรงเก็บเครื่องบิน 2 ชั้น จำนวน 1 หลัง ขนาดพื้นที่ 9,762 ตร.ม โดยรวมถึงงานโครงสร้าง , งานสถาปัตยกรรม, งานวิศวกรรมระบบประกอบอาคาร, และงานระบบสาธารณูปโภคภายนอกอาคาร